ประกาศคณะกรรมการประมงประจำจังหวัดราชบุรี เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงกุ้งทะเล พ.ศ. 2560 
ประกาศคณะกรรมการประมงประจำจังหวัดราชบุรี
ประกาศคณะกรรมการประมงประจำจังหวัดราชบุรี
เรื่อง
กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท
การเพาะเลี้ยงกุ้งทะเล
พ.ศ. ๒๕๖๐
 

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงกุ้งทะเลเป็นกิจการการเพาะเลี้ยงสัตว์น้ำควบคุม
และความในมาตรา ๗๗
แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดราชบุรีออกประกาศไว้
ดังต่อไปนี้

ข้อ
๑ ให้พื้นที่ดังต่อไปนี้
เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท
การเพาะเลี้ยงกุ้งทะเล
(๑) เขตท้องที่ทุกตำบลอำเภอบางแพจังหวัดราชบุรี
(๒) เขตท้องที่ตำบลบัวงาม ตำบลประสาทสิทธิ์ ตำบลดอนคลัง ตำบลบ้านไร่
ตำบลแพงพวย ตำบลดอนกรวย และตำบลขุนพิทักษ์ อำเภอดำเนินสะดวก จังหวัดราชบุรี
(๓) เขตท้องที่ตำบลบ้านสิงห์ ตำบลดอนทราย ตำบลบ้านฆ้อง ตำบลธรรมเสน ตำบลท่าชุมพล ตำบลคลองตาคต ตำบลโพธาราม
และตำบลบางโตนด อำเภอโพธาราม จังหวัดราชบุรี
(๔) เขตท้องที่ตำบลหนองอ้อ ตำบลดอนกระเบื้อง ตำบลนครชุมน์ ตำบลกรับใหญ่ และตำบลหนองกบ
อำเภอบ้านโป่ง จังหวัดราชบุรี
(๕) เขตท้องที่ตำบลคุ้งกระถิน ตำบลน้ำพุ ตำบลสามเรือน ตำบลคูบัว
และตำบลพิกุลทอง อำเภอเมืองราชบุรี จังหวัดราชบุรี
(๖) เขตท้องที่ตำบลอ่างหิน ตำบลปากท่อ
และตำบลป่าไก่ อำเภอปากท่อ จังหวัดราชบุรี

ข้อ
๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๗
สิงหาคม พ.ศ. ๒๕๖๐
ชัยวัฒน์ ชื่นโกสุม
ผู้ว่าราชการจังหวัดราชบุรี
ประธานกรรมการประมงประจำจังหวัดราชบุรี








ปุณิกา/ภวรรณตรี/จัดทำ
๖ กันยายน ๒๕๖๐














[๑] ราชกิจจานุเบกษา
เล่ม ๑๓๔/ตอนพิเศษ ๒๑๖ ง/หน้า ๓๖/๑ กันยายน ๒๕๖๐